b'\n_START_ARTICLE_\nStane Cuderman\n_START_SECTION_\n\xc5\xbdivljenje in delo\n_START_PARAGRAPH_\nSlikarstvo je \xc5\xa1tudiral v Zagrebu in Pragi, kjer je bil mlaj\xc5\xa1i so\xc5\xa1olec rojaka Mihe Male\xc5\xa1a, s katerim je 1927 v Ljubljani tudi prvi\xc4\x8d razstavljal. Cuderman je imel veliko tehni\xc4\x8dno znanje, izrazit je bil zlasti v slikanju svetlo-temnih kontrastov; bil je mojster kompozicije in dekorativnih u\xc4\x8dinkov. Njegova prva dela, zlasti grafike, ka\xc5\xbeejo ekspresionisti\xc4\x8dne zna\xc4\x8dilnosti, nasploh je slikal realisti\xc4\x8dno s \xc4\x8dustveni poudarki, motive pa je bogatil s simboli\xc4\x8dnimi alegori\xc4\x8dnimi detalji. V olju je slikal portrete, alegori\xc4\x8dne ter religiozne prizore. Leta 1938 je s freskami okrasil cerkev fran\xc4\x8di\xc5\xa1kanskega samostana v Kamniku. \xc5\xbdivljenjsko pot je s samomorom kon\xc4\x8dal v dolini Kamni\xc5\xa1ke Bistrice.'